|  |  |
| --- | --- |
|  | **ÁFORM UM LAGASETNINGU***– sbr. samþykkt ríkisstjórnarinnar frá 24. febrúar 2023, 1.–4. gr.* |
| **Málsheiti og nr.** |  Frumvarp til laga um breytingu á lögum um heilbrigðisþjónustu nr. 40/2007 (stjórn Sjúkrahússins á Akureyri) |
| **Ráðuneyti /verkefnisstjóri** |  Heilbrigðisráðuneytið/Skrifstofa heilbrigðisþjónustu |
| **Innleiðing EES-gerðar?** | [ ]  Já[x]  Nei |
| **Dags.** |  11. júní 2024 |

|  |
| --- |
| 1. **Úrlausnarefni**
 |
| 1. **Forsaga máls og tilefni.**

Lífaldur þjóðarinnar fer hækkandi en á næstu 20 árum mun landsmönnum yfir 65 ára aldri fjölga um 40 þúsund. Þá þarf að bregðast við aukinni sjúkdómabyrði vegna langvinnra sjúkdóma og áhættuþátta vegna lífstílstengdra sjúkdóma sem og kröfu um öruggari og aðgengilegri heilbrigðisþjónustu. Ljóst er að við slíkum breytingum þarf að bregðast í heilbrigðiskerfinu. Tækni- og vísindaframfarir ásamt vinnuumhverfi sem einkennist af samvinnu og liðsheild er lykillinn að því að tryggja að heilbrigðisstofnanir landsins geti sinnt hlutverki sínu. Árið 2022 var gerð breyting á lögum um heilbrigðisþjónustu nr. 40/2007 sem fól í sér að við lögin var bætt ákvæði um stjórn Landspítala. Sú breyting var liður í innleiðingu þeirra áherslumála sem fram koma í sáttmála um ríkisstjórnarsamstarf Framsóknarflokks, Sjálfstæðisflokks og Vinstrihreyfingarinnar – græns framboðs en í honum kemur fram að staða og hlutverk Landspítala sem mikilvægustu heilbrigðisstofnunar verði styrkt og sérstök áhersla lögð á að fylgja eftir uppbyggingu gjörgæslu og bráðadeildar. Í eldri lögum um heilbrigðisþjónustu nr. 97/1990 var kveðið á um sjö manna stjórnarnefnd fyrir ríkisspítala sem skipuð væri til fjögurra ára í senn og fimm manna stjórnir yfir önnur sjúkrahús. Þegar lögin voru felld úr gildi með lögum nr. 40/2007 voru stjórnarnefndirnar felldar niður en svokölluð ráðgjafarnefnd Landspítala tók til starfa. Með lögum nr. 91/2020, um breytingu á lögum um heilbrigðisþjónustu, voru ákvæði laganna um ráðgjafarnefnd felld brott.Talið er að ákvörðun Alþingis um að leggja niður stjórn Landspítala með lögum nr. 40/2007 um heilbrigðisþjónustu eigi að einhverju leyti rætur að rekja til umfangsmikilla breytinga sem gerðar voru á ríkisrekstri á áratugunum á undan. Víðtækar stjórnunarheimildir voru færðar til stofnana og talið er að með aukinni dreifstýringu hafi komið fram ýmsir vankantar í stjórnsýslukerfinu. Upp höfðu komið vandamál tengd stjórnun stofnana þar sem erfitt virtist vera, vegna óskýrrar ábyrgðar, að greina orsök vandans og grípa til viðeigandi aðgerða. Var talið augljóst að tilfærsla stjórnunarheimilda til stofnana gæti ekki skilað tilætluðum árangri nema ljóst væri hver bæri ábyrgð á því að þeim væri beitt á árangursríkan hátt og í samræmi við heimildir. Var tilgangur breytinganna því sá að undirstrika að staða forstöðumanna heilbrigðisstofnana, þ.m.t. Landspítala, væri sú sama og almennt gilti um forstöðumenn ríkisstofnana, þ.e. að þeir bæru ótvírætt óskipta ábyrgð gagnvart ráðherra, bæði á rekstri og þjónustu sinnar stofnunar, en faglegir yfirstjórnendur bæru ábyrgð á faglegri þjónustu gagnvart forstjóra.Reynslan hefur hins vegar sýnt að önnur sjónarmið kunna að gilda um allra stærstu stofnanir ríkisins. Með þeirri breytingu 2022 að bæta við gildandi lög ákvæði um stjórn Landspítala var lagt til að stigið yrði á vissan hátt til baka í það fyrirkomulag sem var við lýði áður en fyrrgreindar breytingar voru gerðar á stjórnkerfi sjúkrahúsanna og hefur breytingin gefið góða raun. Samstarf forstjóra Landspítala og stjórnar hefur gengið vel og reksturinn sömuleiðis en nefna má að árið 2023 var þriðja árið í röð þar sem Landspítali var rekinn innan fjárheimilda. Þar sem vel hefur tekist til á Landspítala þykir nú rétt að sama skref verði stigið með Sjúkrahúsið á Akureyri sem er ein af stærstu stofnunum ríkisins, bæði hvað varðar starfsmannafjölda og fjárheimildir. Því er lagt til að bætt verði við gildandi lög um heilbrigðisþjónustu sérstöku ákvæði um stjórn Sjúkrahússins á Akureyri sem verði samhljóða ákvæði laganna um stjórn Landspítala. 1. **Hvert er úrlausnarefnið?**

Úrlausnarefnið er að veita því lagastoð að stjórn verði skipuð yfir Sjúkrahússinu á Akureyri sem gegni því hlutverki að tryggja frekari faglegan rekstur spítalans. Stjórninni er ætlað, í samráði við forstjóra, að marka stofnuninni langtímastefnu í samræmi við stefnumörkun ráðherra og hlutverk stofnunarinnar samkvæmt lögum. Henni er einnig ætlað að yfirfara árlega starfsáætlun hennar og ársáætlun og leggja sjálfstætt mat á þær og þau markmið og mælikvarða sem þar eru sett fram og gera ráðherra grein fyrir mati sínu innan tveggja vikna frá því að ársáætlun hefur verið lögð fyrir ráðherra til samþykktar. Þá er stjórninni ætlað að taka afstöðu til ákvarðana sem eru mikils háttar eða óvenjulegar í starfsemi stofnunarinnar, svo sem varðandi skipurit stofnunarinnar.1. **Að hvaða marki duga gildandi lög og reglur ekki til?**

Í gildandi lögum er ekki kveðið á um þessa skyldu og því ekki lagaheimild til að færa hluta verkefna forstjóra til stjórnar.  |
| 1. **Markmið**
 |
| 1. **Stefna hins opinbera á viðkomandi málefnasviði/málaflokki.**

Sjúkrahúsið á Akureyri fellur undir málefnasvið 23 í fjármálaáætlun og málaflokk 23.1. Sjúkrahúsið er kennslusjúkrahús og varasjúkrahús Landspítala. Hlutverk Sjúkrahúss Akureyrar er að veita heilbrigðisþjónustu sem á hverjum tíma samræmist skyldu slíks sjúkrahúss, m.a. sérfræðiþjónustu í nær öllum viðurkenndum greinum læknisfræði, hjúkrunarfræði og eftir atvikum öðrum greinum heilbrigðisvísinda sem stundaðar eru hér á landi, með aðgengi að stoðdeildum og rannsóknardeildum. 1. **Markmið sem að er stefnt með lagasetningu í ljósi úrlausnarefnis og stefnu stjórnvalda.**

Helstu nýmæli sem felast í frumvarpinu eru að stjórn verði sett á stofn yfir Sjúkrahúsinu á Akureyri sem styðji við faglegan rekstur spítalans. |
| 1. **Leiðir**
 |
| 1. **Ekkert aðhafst - hvaða afleiðingar hefði það?**

Áfram verði ekki stjórn yfir Sjúkrahúsinu á Akureyri sem styðji við faglegan rekstur spítalans. 1. **Önnur úrræði en lagasetning sem metin hafa verið.**

Ekki talin fær. 1. **Mögulegar leiðir við lagasetningu.**

Sú leið sem valin hefur verið er sú einfaldasta í stöðunni. Sama leið var farin með Landspítala sem hefur gefið góða raun.  |
| 1. **Hvaða leið er áformuð og hvers vegna?**
 |
| 1. **Stutt lýsing á þeirri leið sem áformuð er og rökstuðningur fyrir henni.**

Markmið frumvarpsins er að styrkja stjórnun Sjúkrahússins á Akureyri með því að veita lagastoð fyrir því að stjórn verði skipuð yfir spítalann sem gegni því hlutverki að tryggja frekari faglegan rekstur spítalans. Við gerð frumvarpsins var litið til reynslu síðustu ára af stjórn Landspítala og stjórnskipulags sjúkrahúsa á hinum Norðurlöndunum.1. **Helstu fyrirhuguðu breytingar á gildandi lögum og reglum, hvort heldur bætt er við eða fellt brott.**

Bætt verður við lögin nýju ákvæði um stjórn Sjúkrahússins á Akureyri sem er samhljóða ákvæði 8. gr. a. laganna um stjórn Landspítala. Verður nýju ákvæði bætt við III. kafla laganna um stjórn heilbrigðisstofnana.  |
| 1. **Samræmi við stjórnarskrá og þjóðarétt – aðrar grundvallarspurningar**
 |
| 1. **Koma áformin inn á svið stjórnarskrár og þjóðréttarskuldbindinga?**

Nei. 1. **Varða áformin ákvæði EES-samningsins um ríkisaðstoð, tæknilegar reglur um vöru og fjarþjónustu eða frelsi til að veita þjónustu?**

Nei. 1. **Er önnur grundvallarlöggjöf sem taka þarf tillit til?**

Nei. |
| 1. **Samráð**
 |
| 1. **Hverjir eru helstu hagsmunaaðilar?**

Sjúkrahúsið á Akureyri, stjórnendur þess, starfsfólk og sjúklingar. 1. **Er skörun við stjórnarmálefni annarra ráðuneyta?**

Nei. 1. **Samráð sem þegar hefur farið fram.**

Samráð er ekki hafið. 1. **Fyrirhugað samráð.**

Áform og frumvarp verða birt í samráðsgátt stjórnvalda.  |
| 1. **Mat á áhrifum þeirrar leiðar sem áformuð er**
 |
| 1. Niðurstaða frummats á áhrifum, sbr. fylgiskjal.

Frumvarp til breytinga á lögum um heilbrigðisþjónustur nr. 40/2007 lýtur að skipan stjórnar yfir Sjúkrahúsinu á Akureyri, sambærilegar kafla laganna um stjórn Landspítala. Í frummati á áhrifum er ekki gert ráð fyrir að lögfesting frumvarpsins muni hafa í för með sér kostnaðarauka fyrir ríkissjóð eða breytingar á tekjum. Gert er ráð fyrir að fjárhagsleg áhrif breytinganna séu sambærileg kostnaði við rekstur stjórnar Landspítala sem var um 26 m.kr. árið 2023 og að sá kostnaður rúmist innan útgjaldaramma málaflokksins. Þegar efni frumvarpsins liggur fyrir verður gert ítarlegt mat á áhrifum. |
| 1. **Næstu skref, innleiðing**
 |
| 1. **Hefur verið gerð verkefnisáætlun fyrir frumvarpssmíðina?**

Á ekki við. 1. **Hvernig verður staðið að innleiðingu löggjafar? Hvað má gera ráð fyrir að þeir sem verða fyrir áhrifum, opinberar stofnanir/hagsmunaaðilar/almenningur, þurfi langan tíma til undirbúnings/aðlögunar?**

Á ekki við. 1. **Hvaða forsendur þurfa að vera fyrir hendi til að lagasetning beri árangur?**

Á ekki við. 1. **Mælikvarðar á árangur og útkomu.**

Á ekki við. 1. **Hefur verið hugað að því að afla gagna til að meta árangur þegar þar að kemur?**

Nei.  |
| 1. **Annað**
 |
|   |
| 1. **Fylgiskjöl**
 |
| 1. **Mat á áhrifum lagasetningar – Frummat, sbr. eyðublað.**
2. **Önnur fylgiskjöl eftir atvikum.**
 |